যক্ষ্মায় আক্রান্ত বঙ্গবন্ধুর সেই সহচর
ভালো নেই জাতীর জনক শেখ মুজিবুর রহমানের ঘনিষ্ঠ সহচর ভাষা সৈনিক বীরমুক্তিযোদ্ধা দুই বারের সাবেক সংসদ সদস্য আবুল হাশেম। ৮৯ বছর বয়সী অশীতিপর এই সাবেক এমপি আবুল হাশেম একাকী দিন কাটাচ্ছেন গ্রামের বাড়ি ময়মনসিংহের গফরগাঁও উপজেলায় গ্রামের বাড়িতে।







নিঃসন্তান আবুল হাশেমের নিজের নামে নেই কোনো জায়গা জমি। শুধু দেশ, নিজের দল আওয়ামী লীগের রাজনীতি আর এলাকার মানুষের কল্যাণে কাটিয়েছেন সারা জীবন।




জীবন সায়াহ্নে এসে গফরগাঁওয়ের রাজপথ কাপনো আবুল হাশেম আশ্রয় নিয়েছেন ভাতিজা দুলাল মিয়ার কাছে। শরীরে বাসা বেধেছে নানা রোগে।
২০১৬ সালে জানুয়ারিতে প্রথমে যক্ষ্মা রোগে আক্রান্ত হন আবুল হাশেম। তার পর প্যারালাইসিসে আক্রান্ত হয়ে বর্তমান সংসদ সদস্য ফাহমী গোলন্দাজ বাবেলের সার্বিক সহযোগিতায় চিকিৎসার জন্য ভর্তি হন বঙ্গবন্ধু শেখ মুজিবুর রহমান বিশ্ববিদ্যালয় হাসপাতালে।
হাসপাতালে কিছু দিন চিকিৎসা শেষে বাধ্যক্য রোগে আক্রন্ত আবুল হাশেম চলে আসেন গফরগাঁওয়ে। ভাতিজার দুই কলেজ পড়ুয়া নাতী শিরিন ও  শারমিন তার সেবা করে থাকেন। ভাতিজা দুলাল মিয়া এবং নাতি শিরিন ও শারমিনের সেবায় তাই তার অস্তিম সময়ের অবলম্বন।
তবে দুঃসহ জীবনযাপনের মাঝেও অসুস্থ আবুল হাশেম এখনো বঙ্গবন্ধুর সোনার বাংলা গড়ার স্বপ্ন দেখেন। মানুষজন কাছে পেলেই তিনি শুনান বঙ্গবন্ধুর রাজনৈতিক আদর্শের কথা। শুনান রাষ্ট্র ভাষা বাংলাভাষা এবং মুক্তিযুদ্ধে পাকবাহিনীর নান অত্যাচারের কথা।
৬১ বছর বয়সে বিবাহবন্ধনে আবদ্ধ হলেও তিনি নিঃসন্তান। স্ত্রী আয়েশা বেগমও শারীরিকভাবে অসুস্থ।
আবুল হাশেম ১৯৭০ ও ৭৩ সালে ময়মনসিংহ-১০ (গফরগাঁও) আসনের আওয়ামী লীগের সংসদ সদস্য ছিলেন। দুইবার সংসদ সদস্য হয়ে নিজের জন্য কিছুই করেনি তিনি।
১৯৩০ সালের ১৭ আগস্টে জন্ম নেয়া আবুল হাশেম স্কুলজীবনেই ভারতীয় কংগ্রেস দলের ছাত্র সংগঠনের একজন কর্মী ছিলেন। বিপ্লবী যুগান্তর দলের কমরেড ফণিলাল বল ছিলেন তার রাজনৈতিক গুরু। তিনি ১৯৫০ সালে গফরগাঁও কলেজের ছাত্র সংসদের সহসভাপতি ছিলেন।
ভাতিজা দুলাল মিয়া জানান, তার চাচা সাবেক এমপি আবুল হাশেম বর্তমানে ডায়াবেটিস, যক্ষ্মা ও প্যারালাইসিসে আক্রান্ত। চিকিৎসা করতে প্রতি মাসে প্রায় ২০ হাজার টাকার দরকার।
নাতি শিরিন আক্তার বলেন, বঙ্গবন্ধু শেখ মুজিবুর রহমান বিশ্ববিদ্যালয় হাসপাতালের ডাক্তাররা ফোনে দাদা (আবুল হাশেমের) শারীরিক খোঁজখবর নেন। দাদা প্যারালাইসিসে আক্রান্ত হওয়ার কারণে ঢাকায় হাসপাতালে নেয়া সম্ভব হচ্ছে না
ইউপি সদস্য জহিরুল ইসলাম বলেন, সাবেক এমপি আবুল হাশেম সারাজীবন  দেশ ও এলাকার মানুনের জন্য কাজ করে গেছেন। তিনি নিজের জন্য কিছু করেনি।
ভাষা সৈনিক সাবেক এমপি আবুল হাশেম জানান, বর্তমানে অর্থাভাবে তার চিকিৎসা হচ্ছে না। চিকিৎসার জন্য তিনি বর্তমান প্রধানমন্ত্রী শেখ হাসিনার সহযোগিতা কামনা করছেন।

ভালো নেই জাতীর জনক শেখ মুজিবুর রহমানের ঘনিষ্ঠ সহচর ভাষা সৈনিক বীরমুক্তিযোদ্ধা দুই বারের সাবেক সংসদ সদস্য আবুল হাশেম। ৮৯ বছর বয়সী অশীতিপর এই সাবেক এমপি আবুল হাশেম একাকী দিন কাটাচ্ছেন গ্রামের বাড়ি ময়মনসিংহের গফরগাঁও উপজেলায় গ্রামের বাড়িতে।